Sean Scully
Sean Scully (sündinud 30. juunil 1945 Dublinis Iirimaal) on iiri päritolu ameerika kunstnik, fotograaf ja skulptor. Tema teoseid leidub muuseumides kogu maailmas ja kahel korral on ta olnud Turneri auhinna nominendiks. 1975. aastal läks Scully maalimisel üle minimalismilt emotsionaalsele abstraktsioonile, loobudes minimalismi kärbitud sõnavarast ning pöördudes tagasi kunsti metafoori ja vaimsuse juurde.